Khan Afzal Hadawal

Khan Afzal Hadawal er en afghansk økonom, som er første visesentralbanksjef for Afghanistans bank (Da Afghanistan Bank). Fra januar til juli 2015 var han fungerende sentralbanksjef, etter at Noorullah Delawari trakk seg fra stillingen som sentralbanksjef.Central Banking - Afghanistan governor Delawari resigns, besøkt 5. mai 2015.Pajhwok Afghan News - WJ approves Sediq as central bank governor , besøkt 7. oktober 2015.  

Han er utdannet Master in Finance and Financial Law, Bachelor of Laws og Bachelor of Arts fra International Islamic University i Islamabad. 

Før han begynte i sentralbanken har han jobbet i direktoratet for bekjempelse av narkotika (Counter Narcotic Directorate) ved National Security Council, og han begynte i sentralbanken i 2002 som leder for lisensierings- og reguleringsavdelingen i et prosjekt i samarbeid med U.S. Agency for International Development og BearingPoint. I 2003 ble han leder for sentralbankens lovgivende og regulerende avdeling, og fra 2005 til 2009 var han rådgiver for sentralbanksjefen og styret. 

Han ble direktør for banken Bank-e Milli Afghan i 2011, og han ble også utpekt som første visesentralbanksjef samme år. Da Delawari trakk seg som sentralbanksjef i januar 2015 overtok Hadawal som fungerende sentralbanksjef, og i juli ble Khalilullah Sediq utpekt som ny sentralbanksjef. 

Referanser

Eksterne lenker
 Afghan Biographies - Hadawal, Khan Afzal

Kategori:Sentralbanksjefer
Kategori:Afghanske økonomer
Kategori:Fødselsår ikke oppgitt